«Und da wäremer dä ebä wider bi üserer Landsgmei! Hüt wirt dängg wider mänge vum Woort ergriffe, nu wil dä sini Lälle im Feernseeh chunnt, ä wänn daas, woner z säge het, schu drüümal gseit worde isch!» - «Sind ihr Nördler  hüt ä wider im Stau gstande uffem Weeg dahare?» - «Natüürli, da isches schu vorem schebse Chrumm-Chreisel nümme flüssig wiiterggange.» - «Vilecht sind hüt de einte eggschtra langsam gfare, zum em Halbschtundethaggt oder dä dr plaanete Umfarigsschtraass echlei uff d Bei z helfe.» - «Ja, daas wirt ä nuch mängs z dischgeriere gii. E söttige Tunellbuu fürne Umfarig brächt dä gad allerhand mit sich, Schüüs und weniger Aagnääms. Guet wärs sicher für ds Gweerb rundumme, das gäb vermuetli ä waggere Uufschwung.» -  «Jä, weleweeg ä für das eltischt Gwerb. Und das liggi ja schiints im Underland i letschter Ziit eender zimmli flach!» - «Das stimmt, und flach isch etz nüd ettis, wo i demm Gschäft as sichere Uufsteller würggt. Aber da gits ja …»